L'Ajuntament insisteix en la tinença responsable d'animals
29 de maig de 2020

La regidoria de Sostenibilitat Ambiental recorda als veïns i veïnes del municipi la importància de mantindre conductes cíviques amb les mascotes. La campanya de sensibilització rellança una crida a la reflexió i d'atenció als amos de gossos que no repleguen els excrements d'aquests, amb actituds de falta de respecte cap als seus conciutadans.

Segons l'Ordenança reguladora de tinença d'animals aprovada per l'Ajuntament, està prohibit deixar els excrements a la via pública (carrers, parcs, jardins...), amb sancions econòmiques que van dels 90 als 500 euros i que poden arribar fins i tot als 1.500 per a aquells propietaris reincidents.

Així mateix, la norma recorda que els animals han d'anar lligats en tot moment per la via pública. Amb aquesta mesura, s'espera posar fi a una pràctica molesta i incívica que afecta a tota la ciutadania en general, canviar aquestes actituds i mantindre, entre tots, una l'Eliana més neta.